HU Az Európai Unió Hivatalos Lapja C 228/8

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2008/C 228/08)

Támogatás száma: XA 180/08

Tagállam: Szlovén Köztársaság

Régió: Območje občine Idrija

A támogatási program megnevezése vagy az egyedi támogatásban részesülő vállalkozás neve: Program razvoja podeželja v občini Idrija 2008–2013

Jogalap: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

A támogatás maximális intenzitása:

1. Elsődleges előállítással foglalkozó mezőgazdasági üzemekben végrehajtott beruházás:

— a támogatható költségek legfeljebb 40 %-a, a kedvezőtlen helyzetű területeken legfeljebb 50 %-a.

Támogatás az elsődleges előállítással foglalkozó mezőgazdasági üzemek korszerűsítéséhez, a legelőgazdálkodáshoz és a művelt területek fenntartásához nyújtható.

2. A hagyományos tájkép és épületek megőrzése:

— a nem termelési célt szolgáló, kulturális örökség jellegű eszközök megőrzését célzó beruházások esetében a tényleges költségek 100 %-áig,

— a termelési célt szolgáló eszközök kulturális örökség jellegének megőrzését célzó beruházások esetében a tényleges költségek legfeljebb 60 %-a, kedvezőtlen helyzetű területeken legfeljebb 75 %-a, feltéve, hogy a befektetés következtében nem növekszik a gazdaság termelési kapacitása,

— további támogatás nyújtható a hagyományos anyagok felhasználásával járó többletköltségek 100 %-áig.

3. Gazdasági épületek közérdekből történő áthelyezése:

— a ténylegesen felmerülő költségek 100 %-áig, amennyiben az áthelyezés pusztán meglévő létesítmények lebontásából, elszállításából és újbóli felépítéséből áll, és az áthelyezés nem jár együtt a gazdaság korszerűsítésével, illetve termelési kapacitásának növekedésével. Amennyiben az áthelyezés folytán a mezőgazdasági termelő korszerűbb létesítményekhez jut, vagy növekszik a gazdaság termelési kapacitása, akkor az önkormányzati támogatás a tényleges költségek 40 %-áig, kedvezőtlen helyzetű területeken pedig 50 %-áig terjed.

4. Biztosítási díj fizetéséhez nyújtott támogatás:

— a biztosítási díjak állami költségvetésből történő társfinanszírozását az önkormányzati támogatás a termés és a termények biztosításához, illetve az állatok betegség miatti elhullása elleni biztosításához kapcsolódó támogatható költségek legfeljebb 50 %-ára egészíti ki.

5. Birtokrendezéshez nyújtott támogatás:

— a ténylegesen felmerült jogi és adminisztratív költségek 100 %-áig.

6. Minőségi mezőgazdasági termékek előállítását ösztönző támogatás:

— a támogatható költségek 100 %-áig. A támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben.

7. Technikai segítségnyújtás az agrárszektorban:

— a támogatható költségek 100 %-áig a következő esetekben: mezőgazdasági termelők oktatása és szakképzése, tanácsadási szolgáltatások, fórumok szervezése, valamint kiadványok és weboldalak közzététele. A támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben

A végrehajtás időpontja: 2008. május (támogatás nyújtása csak azt követően lehetséges, hogy az összefoglalót közzétették az Európai Bizottság honlapján)

A program, illetve az egyedi támogatás nyújtásának időtartama:

A támogatás célja: KKV-k támogatása

Az 1857/2006/EK rendelet vonatkozó cikkei és a támogatható költségek: Az Idrija település közigazgatási területén a mezőgazdaság és a vidéki területek megőrzésére és fejlesztésére irányuló állami támogatások nyújtásáról szóló önkormányzati rendelet II. fejezete olyan intézkedéseket tartalmaz, amelyek a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet (HL L 358., 2006.12.16., 3. o.) alábbi cikkei alapján állami támogatásnak minősülnek:

4. cikk: Mezőgazdasági üzemekben végrehajtott beruházás,

5. cikk: A hagyományos tájkép és épületek megőrzése,

6. cikk: Gazdasági épületek közérdekből történő áthelyezése,

12. cikk: Biztosítási díj fizetéséhez nyújtott támogatás,

13. cikk: Birtokrendezéshez nyújtott támogatás,

14. cikk: Minőségi mezőgazdasági termékek előállítását ösztönző támogatás,

15. cikk: Technikai segítségnyújtás az agrárszektorban

Érintett gazdasági ágazat(ok): Mezőgazdaság

A támogatást nyújtó hatóság neve és címe:

Internetcím: http://www.uradni-list.si/1/content?id=85569

Egyéb információk: A termények és a termés biztosítása céljából fizetendő biztosítási díjakra vonatkozó intézkedés a következő, természeti csapáshoz hasonló kedvezőtlen időjárási jelenségekre terjed ki: tavaszi fagy, jégeső, villámcsapás, villámcsapás okozta tűz, vihar, valamint áradás.

Az önkormányzati rendelet teljesíti az 1857/2006/EK rendeletnek az önkormányzatok által elfogadandó intézkedésekre és végrehajtandó általános rendelkezésekre (a támogatás odaítélését megelőző intézkedések, a támogatások halmozása, a támogatások átláthatósága és nyomon követése) vonatkozó előírásait

Marjan RUPNIK

Támogatás száma: XA 185/08

Tagállam: Egyesült Királyság

Régi: England

A támogatási program megnevezése vagy az egyedi támogatásban részesülő vállalkozás neve: England Catchment Sensitive Farming Capital Grant Scheme 2008 to 201 (XA 149/08 Revised)

Jogalap: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2008. április 1.–2009. március 31. 5 millió GBP 2009. április 1.–2010. március 31. 5 millió GBP 2010. április 1.–2011. március 31. 5 millió GBP 2011. április 1.–2012. március 31. 5 millió GBP 2012. április 1.–2013. március 31. 5 millió GBP 2013. április 1.–2014. március 31. 5 millió GBP 2014. április 1.–2015. március 31. 5 millió GBP Összesen 35 millió GBP

A támogatás maximális intenzitása: A maximális támogatási intenzitás a rendelet 4. cikke (2) bekezdésének e) pontjával összhangban 60 %. Az egyedi vállalkozásnak nyújtott legmagasabb támogatás nem haladja meg a 400 000 EUR-t három pénzügyi évből álló bármely periódus során, a rendelet 4. cikkének (9) bekezdésével összhangban

A végrehajtás időpontja: A támogatási program 2008. május 6-án kezdődik

A program, illetve az egyedi támogatás nyújtásának időtartama: A támogatási program 2008. május 6-án kezdődik. Az új kérelmek számára 2015. február 28-án zárul le, a utolsó kifizetés időpontja 2015. március 31.

A támogatás célja: Környezetvédelem. Az England Catchment Sensitive Farming Capital Grant Scheme célja, hogy korai, önkéntes fellépésre ösztönözze a gazdálkodókat annak érdekében, hogy kiemelt vízbázisok esetében kezeljék a mezőgazdaságból származó diffúz vízszennyezést. Ehhez a vízszennyezést csökkentő eszközök költségeire támogatást biztosít. A kezdeményezés hozzájárul a nemzeti és a nemzetközi környezetvédelmi célok megvalósításához, különös tekintettel a víz-keretirányelvben foglalt célokra. A támogatás az 1857/2006/EK rendelet 4. cikkével összhangban zajlik, a támogatható költségek pedig a mezőgazdasági üzemekben történő beruházások.

Megjegyzés: Jelenleg 40 kiemelt vízbázis van. Ezek a vízbázisok változhatnak, és a kezdeményezés időtartama alatt új vízbázisokat vehetnek fel vagy egyeseket törölhetnek további műszaki értékelések eredményeként

Az érintett ágazat(ok): A támogatási program kedvezményezettjei kizárólag mezőgazdasági termékek előállításával foglalkozhatnak. Valamennyi alágazat támogatható

A támogatást nyújtó hatóság neve és címe: A támogatásért felelős hatósági szerv:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

A támogatási programot végrehajtó szervezet:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Internetcím: További információk az angliai vízbázisérzékeny mezőgazdasági tőketámogatási programról és a tágabb angliai vízbázisérzékeny mezőgazdasági kezdeményezésről, valamint e dokumentum teljes szövege megtalálható az alábbi címen:

http://defrawebd/farm/environment/water/csf/pdf/state-aid-capitalgrantsscheme2008.pdf

Másik lehetőségként ellátogathat az Egyesült Királyság mentesített mezőgazdasági állami támogatásokról szóló központi honlapjára az alábbi címen:

www.defra.gov.uk/farm/policy/state-aid/setup/exist-exempt.htm

Kattintson az England Catchment Sensitive Farming Delivery Initiative: Capital Grant Scheme 2008-2015 linkre

Egyéb információk: A támogathatóság feltételei és a programra vonatkozó szabályok további részletei a fenti címen olvashatók.

Ez a program az XA 149/08 helyébe lép, amely lezárul az új kérelmek számára ennek a programnak a hatályba lépésekor. E program újra bejelentésének célja a rendelet 4. cikkének (9) bekezdésével összhangban a maximális támogatási intenzitás felemelése 400 000 EUR-ra, az XA 149/08 programban a támogatás intenzitása kedvezményezettenként 10 000 GBP-re volt korlátozva.

A Department for Environment, Food and Rural Affairs (Környezetvédelmi, Élelmiszerügyi és Vidékügyi Minisztérium, az Egyesült Királyság illetékes hatósága) nevében aláírással és keltezéssel ellátva

Támogatás száma: XA 186/08

Tagállam: Egyesült Királyság

Régió: Scotland

A támogatási program megnevezése vagy az egyedi támogatásban részesülő vállalkozás neve: The Scottish Farm Business Advice and Skills Service 2008

Jogalap: Board of Agriculture Act 1889 (Section2)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2008. április 1.–2009. március 31. 1,5 millió GBP 2009. április 1.–2010. március 31. 1,5 millió GBP 2010. április 1.–2011. március 31. 2,0 millió GBP 2011. április 1.–2012. március 31. 2,5 millió GBP 2012. április 1.–2013. március 31. 2,5 millió GBP Teljes kiadás 10 millió GBP

A támogatás maximális intenzitása: A program megfelel az állami támogatásokról szóló 1857/2006/EK rendelet 15. cikkének, mivel a programhoz kapcsolódó támogatásokat a skót kormány közvetlenül az adott szolgáltatás nyújtójának fizeti ki az említett cikk (2) bekezdésében felsorolt költségek legfeljebb 100 %-áig.

Az alábbi elszámolható költségekre nyújtható támogatás:

2a) mezőgazdasági termelők és mezőgazdasági dolgozók oktatása és szakképzése tekintetében:

i. a szakképzési program szervezésének költségei;

2c) a harmadik felek által nyújtott tanácsadási szolgáltatások tekintetében az olyan szolgáltatások díjai, amelyek nem minősülnek folyamatos vagy időről időre ismétlődő tevékenységnek, és nem kapcsolódnak a vállalkozás olyan szokásos működési kiadásaihoz, mint a rendszeres adó-tanácsadási és jogi szolgáltatások vagy a reklámtevékenység

A végrehajtás időpontja: A program 2008. május 7-én kezdődik

A program, illetve az egyedi támogatás nyújtásának időtartama: A program 2008. május 7-én kezdődik (a módosított teljes gazdasági felülvizsgálati program (WFRS) újraindítása), és 2013. március 31-ig tart

A támogatás célja: A teljes gazdasági felülvizsgálati program célja (amelyet támogat a skóciai mezőgazdasági üzleti tanácsadók akkreditációs programja (FBAASS), biztosítva, hogy csak akkreditált tanácsadók nyújtsanak ilyen szolgáltatást), hogy ösztönözze a piacukon és az ágazatukban alapvető változásokkal szembesülő mezőgazdasági termelőket és kisgazdákat az üzletemberként való gondolkodásra és stratégiai döntések meghozatalára vállalkozásuk jövőbeli fejlődését illetően, ami pénzügyileg és környezetileg fenntarthatóbb vállalkozásokat eredményezne.

Mindez:

elősegíti a mezőgazdasági ágazat gazdasági és környezeti teljesítményének javulását,

megvalósítja a fenntartható gazdasági növekedést és,

ösztönzi a legjobb gyakorlatok használatát és megosztását és az információ terjesztését az ágazaton belüli teljesítmény javítása érdekében.

A skóciai mezőgazdasági üzleti tanácsadók akkreditációs programja

Ezt a programot azért hozták létre, hogy a tanácsadók számára követelményeket határozzon meg és ösztönözze a folyamatos szakmai fejlődést. Csak akkreditált tanácsadók nyújthatnak teljes gazdasági felülvizsgálati szolgáltatást. Az akkreditáció nyitott bármely tagállamban lévő tanácsadó számára és objektív alkalmassági követelményeken alapul. a programnak ezt a részét egy szerződéses külső szervezet igazgatja (jelenleg a Lantra). A szerződés megújításakor a szervezetet piaci elvek alapján és megkülönböztetéstől mentes módon választják ki. Szükség esetén a közösségi joggal és különösen a joggyakorlattal összhangban lévő pályázati eljárásokat alkalmaznak, olyan mértékű reklámozással, amely elegendő a szolgáltatási piac verseny számára történő megnyitásához és a beszerzési szabályok pártatlan felülvizsgálatához.

E támogatás az 1857/2006/EK rendelet 15. cikkével összhangban nyújtható, és költségként a tanácsadási szolgáltatások díja számolható el.

Meg kell jegyezni továbbá, hogy a 15. cikkel összhangban a mezőgazdasági termelők nem részesülnek közvetlen kifizetésben

Az érintett ágazat(ok): Mezőgazdaság, egyéni mezőgazdasági vállalkozások

A támogatást nyújtó hatóság neve és címe:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Kapcsolattartó: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Internetcím: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Egyéb információ: A mezőgazdasági üzleti tanácsadók akkreditációs programját először 2004. február 4-én az N 363/03 számú bejelentett állami támogatásként hagyták jóvá. A határozatot 2009. március 31-ig meghosszabbították 2005. október 17-én a 439/05 szám alatt. Ez a 439/05 számú bejelentett támogatás 2008. május 2-án lezárul az új kérelmek számára, és helyébe lép ez a mentesített támogatási program, amely 2008. május 7-én nyílik meg az új kérelmek számára. Ez a program megemeli a tanácsadás/képzés nyújtásának maximális költségét (héa nélkül) kérelmezőként 1 850 GPB-ről 2 400 GBP-re.

A támogatási programmal és a program igénybevételének feltételeivel kapcsolatos további tudnivalók a fenti honlapokon találhatók meg

Támogatás száma: XA 187/08

Tagállam: Franciaország

Régió: Département des Bouches-du-Rhône

A támogatási rendszer megnevezése: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Jogalap:

— Az 1857/2006/EK rendelet 7. cikke

— Articles L 1511-2 à L 1511-5 du Code Général des Collectivités Territoriales

— Az 1698/2005/EK tanácsi rendelet

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

A támogatási program keretében tervezett éves kiadások: Évi 300 000 EUR

A támogatás maximális intenzitása:

— falusi övezet (1): Állam: 12 650 EUR/Megyei önkormányzat: 4 650 EUR,

— városi és város környéki övezet (1): Állam: 17 300 EUR/Megyei önkormányzat: 5 000 EUR (általános jogosultság) vagy 7 700 EUR (a megyei önkormányzat emelt szintű kiegészítő támogatása, ha a tevékenység megkezdésére családi háttér nélkül, illetőleg gazdasági támogatásra szoruló családi kisvállalkozás keretében kerül sor).

A támogatás hozzáadódik az állami támogatáshoz: ez utóbbinak összege – emlékeztetőül – falusi övezetben 12 650 EUR, városi és város környéki övezetben pedig 17 300 EUR. Egyetlen kedvezményezett sem részesülhet azonban az 1698/2005/EK rendelet 22. cikkében előírt 55 000 EUR összeghatárt meghaladó tevékenységkezdési támogatásban.

A megyei önkormányzat kötelezettséget vállal a vidékfejlesztési rendeletben előírt támogatási összeghatárok betartására. Kizárólag ügyviteli okokból döntött úgy, hogy nem az N 110/07 sz. támogatási rendszerhez (Pidil) folyamodik

A végrehajtás időpontja: Attól a naptól kezdve, amelyen a mentesítési kérelem nyilvántartási számát a Bizottság Mezőgazdasági és Vidékfejlesztési Főigazgatóságának honlapján közzéteszik

A támogatási program időtartama:

A támogatás célja: Bouches-du-Rhône megye jelenlegi gazdasági és ingatlanpiaci helyzetében a megyei önkormányzatnak továbbra is kiemelt célkitűzése a fiatal mezőgazdasági termelők tevékenységkezdése.

A gazdasági nehézségek következtében nincs mindig járható kiút, s ehhez járul még az ingatlanpiachoz való hozzáférés problémája, mivel az árak – a megyében 2000 és 2007 között tapasztalt 50 százalékos növekedés után – aránytalanul magasak lettek (a SAFER szerint hektáronként átlagosan 17 400 EUR) az üzemek jövedelmezőségéhez képest, így kiemelten hátrányosan érintik azokat a fiatalokat, akik – különösen városi vagy város környéki övezetben – tevékenységbe szeretnének kezdeni, és jelentős kezdeti beruházásokra kényszerülnek.

A megyei önkormányzat támogatása azzal a céllal egészíti ki a fiatal termelőknek nyújtott állami támogatást (DJA), hogy megszilárdítsa a fiatal termelők tevékenységkezdési terveit.

Kedvezményezett az lehet, aki teljesíti az állampolgárság, életkor, szakmai alkalmasság és gazdasági életképesség tekintetében előírt alábbi feltételeket:

francia állampolgár vagy olyan ország állampolgára, amely tagja az Európai Uniónak, vagy amellyel kölcsönösségi megállapodás jött létre,

életkora nem éri el a 40 évet a tevékenység megkezdésekor,

üzemvezetőként először folytat tevékenységet,

legalább az SMI (Surface Minimum d'Installation – legkisebb tevékenységkezdési terület) felének megfelelő földterülettel rendelkezik,

vállalja, hogy fő- vagy mellékfoglalkozású (2) mezőgazdasági termelőként belép az MSA-ba (Mutalité Sociale Agricole – mezőgazdasági társadalombiztosítás),

rendelkezik az előírt oklevelekkel, illetőleg a szükséges szakmai képesítéssel,

ötéves üzemfejlesztési tervet tud felmutatni,

benyújtja a megyei támogatás igényléséhez szükséges iratokat

Az érintett ágazat(ok): Bouches-du-Rhône megye összeg mezőgazdasági üzeme (fiatal mezőgazdasági termelők támogatása)

A támogatást nyújtó hatóság neve és címe:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Internetcím: http://www.cg13.fr/amenagements/agriculture/aides.html

Támogatás száma: XA 188/08

Tagállam: Spanyolország

Régió: Principado de Asturias

A támogatási program megnevezése vagy az egyedi támogatásban részesülő vállalkozás neve: Laboratorio Interprofesional Lechero y Agroalimentario de Asturias (L.I.L.A.)

Jogalap: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A 2008. költségvetési évben 395 000 EUR

A támogatás maximális intenzitása: A tevékenység költségeinek legfeljebb 70 %-a

A végrehajtás időpontja: Attól a naptól kezdődően, hogy az Európai Bizottság Mezőgazdasági és Vidékfejlesztési Főigazgatóságának internetes oldalain közzétették a mentességi kérelem jegyzékszámát

A program, illetve az egyedi támogatás nyújtásának időtartama: 2008. decemberéig

A támogatás célja: A hatósági tejellenőrzés keretében a tej összetételének vizsgálata az Asztúriai Hercegség területén. Ez a tevékenység központi szerepet játszik a tejtermelési célból tartott egyes fajokhoz és fajtákhoz tartozó tenyészállatok genetikai fejlődésének értékelésében, ezen keresztül pedig alapvető jelentőségű az állatállomány javítását célzó programok szempontjából.

A támogatás nyújtására az 1857/2006/EK rendelet következő cikke alapján kerül sor:

16. cikk: az állattenyésztési ágazatnak nyújtott támogatás. Támogatható költségek: az állatállomány genetikai minőségének és termelékenységének megállapítása érdekében elvégzett vizsgálatok költségei

Az érintett ágazat(ok): Tejtermelési célú szarvasmarha-tenyésztés

A támogatást nyújtó hatóság neve és címe:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Internetcím: Az együttműködési megállapodás a www.asturias.es portálról, a „temáticas/ganadería/ayudas” (tematikus oldalak/állattenyésztés/támogatások) hivatkozásokat követve érhető el, a következő internetcímen:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Az INSEE meghatározása: 1999. évi felosztás.

(2) Mellékfoglalkozású mezőgazdasági termelők esetében a támogatás az ebben a programban szereplő összegek 50 %-ára mérséklődik.